**Priviri**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priviri

...

Când îți cuprind cu ochii mei privirea

Și ochii tăi, ca frunzele de verzi

Privesc în ochii mei văzând iubirea,

Eu văd lumina cu care tu mă vezi!

...

Când inima ți-o simt înfiorată,

Prin ochii tăi, cu ochii mei te sorb

Și privirea mea îți este-ndatorată,

Că m-ai facut să văd, când eram orb!

...

Și-atunci când cred că tu nu mă mai vezi,

Să-mi rămână privirea ta aproape,

Clipesc simțind că eu de fapt sub pleoape,

N-ascund ochii mei, ci ochii-ți verzi!